《客星》
宋代·林希逸

久要刘文叔，论交在阙庭。不为渠相汉，仅以客名星。

鹤发兼霜渠，羊裘近帝青。宫中聊款款，极下独荧荧。

一点今霄汉，孤灯昔钓汀。灵台誇列宿，讵肯共图形。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。